Flest íþróttafólk á sér þann draum að verða bestir í sinni íþrótt og setja sér það markmið í æsku að verða atvinnumaður í íþróttinni sem þau elska . Því miður eru margir iðkendur sem ná ekki að upplifa sinn draum eða ná ekki sínu markmiði og hvað er þá til ráða ? Pálmar Ragnarsson setti sér það markmið í æsku að verða besti körfuboltamaður á Íslandi og atvinnumaður í greininni . Hann byrjaði ungur að æfa körfubolta og varð bæði bikar - og Íslandsmeistari með Fjölni . Hann fór líka með liðinu úr 1. deild upp í Úrvalsdeild og var það í fyrsta sinn sem félagið komst í deildina . Pálmar segir draum sinn hafa hrunið . „ Þarna var ég tvítugur með draum . Líf mitt hafði snúist um körfubolta . Pálmar lét á endanum undan . Honum fannst gaman að þjálfa og hefur nú gert það í 12 ár . En hvernig breytti hann markmiði sínu ? „ Ég fer á hverja einustu æfingu með það í huga að hafa gaman “ „ Ég ákvað þá að verða góður þjálfari . Ég fer á hverja einustu æfingu með það í huga að hafa gaman og að það verði gaman fyrir krakkana . Draumur minn um það að vera góður leikmaður breyttist í það að verða góður þjálfari . “ Pálmar hélt fyrirlestur um feril sinn í körfubolta og breytt markmið á ráðstefnunni Sýnum karakter – Allir með , sjá link hér fyrir neðan hvað hann hafði að segja um breytt markmið og að það að vera besti íþróttamaðurinn er ekki eina sem skiptir máli . Þú getur líka verið besti þjálfarinn , besti stjórnarmaðurinn , besti stuðningsmaðurinn o.fl. ef íþróttadraumurinn klikkar .